بسم الله الرحمن قلت لكم القصة دي قبل كده واحد من الشباب كان في كلية هندسة وسافر آآ انجلترا قعد آآ عشرة خمستاشر سنة ومات من غير ما يتجوز. فلما مات ما لوش حد
الشباب اللي هناك جمعوا الفلوس بتاعته وابعتوها لمصر له مين هنا؟ امه واخين شقق اشقاء الفلوس دي الراجل ده مات وسابها بعتوا لهم نص مليون خمسمية الف جنيه فالناس امه بعتت لنا قالت يا جماعة تعالوا شوفوا الفلوس ديت تتوزع ازاي احنا ما نعرفشي
فقعدنا في القعدة اتنين اخواته اشقاء امه قالت والله ما يلزمني من الفلوس دي قرش ساغ واحد انا ما اعرفش هو كان بيعمل ايه هناك وخمستاشر سنة لا اتصل بي ولا سلم علي. مش عايزة منه حاجة
خلاص اللي فايض يروح لمين اخوة قدام متين وخمسين الف وده متين وخمسين الف فقلت لهم بعد ما قبض المتين وخمسين ايه رأيكم احنا بنبني مسجد جنبيكم هنا نزلوا له اي حاجة
كل واحد منكم يحط اتنين طن حديد عشرة طن اسمنت الفين طوبة. اي حاجة للراجل الغلبان ده يا عم الشيخ ان شاء الله انا هعمل له اشتراك في الجمعية الشرعية بعشرة جنيه في الشهر. هو ده اللي هيحصل لما تموت
اوعى تفكر ان ولادك هيعملوا لك ولا مراتك هتعمل لك اخ لنا سمع القصة دي قال طب والله ناخد نص فلوسي معي قسم نص فلوسه نص سروته بالزبط وراح اشترى مكان وبنى مسجد ودار تحفيظ قرآن ومستشفى اسلامي ودار ايتام
وآآ وصرف نص فلوسه قال كده تبقى الفلوس دي ايه ؟ اه هي دي ولا تنسى فلا تنسى نصيبك من احسن الله اليك